Foto: REUTERS/Albert Gea «Real» sardori Serxio Ramos «Barselona»ga qarshi kechgan Ispaniya kubogi yarim finalining ilk uchrashuvida qatnashib, sariq kartochka oldi. Ushbu bahs Ramos ishtirokida o‘tgan 40-klasciko o‘yini bo‘ldi. U bu borada yakka yetakchilikni qo‘lga kiritish tomon bormoqda: «Real» va «Barselona» to‘qnashuvlarida Serxiodan ko‘proq o‘ynagan uch futbolchi bor – Manola Sanchis (43ta o‘yin), Pako Gento va Xavi (42tadan). Beshinchi o‘rinda 38tadan o‘yin o‘tkazgan Andres Inesta va Lionel Messi bormoqda. Shuningdek, Ramos kecha «El klacsiko»larda 23-marotaba ogohlantirildi. U bu boradagi o‘z rekordini yaxshilamoqda. Serxiodan keyingi o‘rindagi Fernando Yyerroning hisobida 20ta sariq kartochka bor.